钦定古今图书集成/理学汇编/学行典/第145卷 > 老子 > 《论圣人》
## 钦定古今图书集成/理学汇编/学行典/第145卷 > 老子 > 《论圣人》

或曰：“孟子云：‘予何人也？舜何人也？是圣人皆可修而
至乎’？”曰：“圣人天也，非修而至者也。夫知道然后能修，
能修然后能圣。且尧为唐侯，二十而德盛；舜为鳏民，
二十以孝闻。焉在乎修哉？后稷之戏，必以蓺殖；仲尼
之戏，必以俎豆。焉在乎修哉？盖修而至者，颜子也，孟
轲也。若圣人者，天资也，非修而至也。”